**Kedves Távlovasok!**

A Szakbizottság november 16-án tartott ülést. Az ezen az ülésen hozott döntéseket megtaláljátok az ülés jegyzőkönyvében. Két szabályzat-változási javaslatot pedig előkészítettünk a Szakági gyűlés számára.

**1.) A FEI szabályokhoz igazodás**

A 2019-ben érvénybe lépő szabályzat kérdése sajnos csak nehezen alakul. A FEI közgyűlése 2017. év végén számos ponton módosította a nemzetközi szabályzatot, és ezeket a módosításokat mi is átvettük, 2019. január 1-i hatállyal.

2018. november 20-án azonban a FEI közgyűlés egyben, egyetlen tollvonással az összes elfogadott módosítást visszavonta. Ezért ezeket a módosításokat most nekünk is vissza kell vonnunk. Ezt én a szabályzatban átvezettem, piros korrektúrával jelölve láthatjátok a szövegben. Kérlek benneteket, hogy az évadzárón ezeket a módosításokat fogadjátok el.

**2.) Az országos bajnokság rendszerének modernizálása**

Sok évvel ezelőtt néhány megye élénkebb távlovas élete szükségessé tette a regionális versenyek kialakítását. Később ez a különbség eltűnt, ezért a regionális versenyek helyett ob II-vé alakultak ezek a versenyek. Mára odáig jutottunk, hogy az ob II gyakorlatilag az ob I megkettőzésévé vált. A Szakbizottság ezért elfogadta az új ob tervezetét, melyhez a közgyűlés jóváhagyását kérjük.

A feladatotok itt az, hogy mindent átgondolva és mérlegelve a közgyűlés időpontjáig arra már úgy gyertek el, hogy tudjátok, támogatjátok-e az új rendszert. Esetleges javaslatok megtételére **december 4. napjáig, írásban** van lehetőség a vargakata123@gmail.com emailcímre. Az így beérkezett javaslatokat egységesítjük, határozati javaslat formájába öntjük és **december 6. napjáig közzétesszük.** A közgyűlésen már csak az elfogadásáról szavaznánk, hiszen össze kell állítani a versenynaptárt.

A javaslat áttekintése röviden:

***OB I és OB II eddig:***

* *4 db ob I, 4 db ob II*
* *a versenyek közt semmi különbség nem volt*

***OB új rendszere:***

* *idén 8db OB forduló, rövid-és hosszútávval*
* *egynapos versenyekkel (kivéve Solt)- tehát egyszerre csak egy távon lehet indulni*
* *a lovasoknak minden versenyen van rövid- és hosszútáv (80), a hajtóknak csak váltakozva*
* *a hajtóknál rövid- és hosszútávú ob lenne, 3-3 lóval, idén 4-4 fordulóval*
* *a lovasoknál rövid, hosszú- és junior ob lenne, 8-8 fordulóval, minden kategóriában 2-2 lóval*
* *A Szakág érdekei:*
	+ *nyílt verseny*
	+ *jó kommunikálhatóság, átláthatóság, érthetőség*
	+ *versenyzők koncentrálása ( ne aprózódjon el nemzetközi, nemzeti, minősülő, ob I, obII lovasokra ez a kis közösség)*
	+ *a régi regionális verseny kiüresedett, és az ob II-vé való tétele az ob egyszerű megduplázását jelentette egy idő után*
	+ *akkor lenne értelme két külön ob-nek, ha érdemi színvonalbeli különbség lenne versenyekben, távokban, versenyzőkben, de nincs*
* *Az egyes lovasok érdekei:*
	+ - * *a súlykorlát így most minden 80 km-es felnőtt versenyre vonatkozik, viszont minden versenyen van junior kategória (eddig ob II-n sem súlykorlát, sem junior nem volt)*
	+ *aki egy lóval megy*
		- *csak hosszútávon: jobban beoszthatja, hogy melyik versenyt választja, nem kell előre lefixálni minden dátumot (a két lóval versenyzők eddig is előnyben voltak vele szemben, nem kerül hátrányosabb helyzetbe)*
		- *csak rövidtávon: valóban hátrányba kerül a két lóval versenyzővel szemben, de rugalmasabb az éve, és akár az összesre elmehet*
		- *vegyesen: eddig is választani kellett két kategóriát magának, most is, csak most adott kettőből*
	+ *aki két lóval megy:*
		- *hosszútávon: valóban, valószínűleg nem tud két külön bajnoki címet bezsebelni, de szabadon variálhatja a lovait, jobban össze tudja egyeztetni külföldi versenyekkel vagy minősüléssel, esetleg indulhat a rövidtávon is*
		- *rövidtávon: eddig nem volt lehetősége két lóval indulni*
		- *vegyesen: eddig erre nem volt lehetőség, új taktikai játék lehet, jól beoszthatóvá teszi a versenyszezont, minősüléssel jól összeegyeztethető (két minősülő lóval a rövid- és hosszútávon is labdába lehet rúgni)*
	+ *aki több lóval megy*
		- *valószínűleg nem tud egymástól független két bajnoki címet szerezni, de minden más téren sokkal szabadabb kezet kap, jobban figyelembe veheti a lovak aktuális érdekeit és egyéb céljait*

Köszönettel:

Szakbizottság